Roermond
<s>Roermond je općina od 59,184 stanovnika i grad od 47,070 stanovnika, na jugu Nizozemske u Provinciji Limburg.</s>

<s>Geografske karakteristike</s>

<s>Roermond se prostire duž obala rijeka Ruhr, Meuse i Swalm, udaljen samo 15 km od granica sa Njemačkom i Belgijom.</s>

<s>Samo nekoliko koraka od centra grada nalazi se veliki kompleks jezera  "Maasplassen", velik 3000 hektara, odlično mjesto za  rekreaciju i 
sportove na vodi.</s>

<s>Historija</s>

<s>Prvi grad na terenu Roermonda, čiji se ostatci nalaze u predgrađu Voorstad Sint Jacob i most (današnji Steene Brök/Kameni most) podigli su Rimljani.</s>

<s>Roermond je brzo rastao tako da je gradska prava dobio 1232. godine.</s><s>Zahvaljujući transportu po rijeci Meuse - 1441. je postao član Hanzeatskog saveza
i izrastao u snažan centar trgovine.</s><s>Po gradu se još uvijek može vidjeti tragove iz tog vremena, po imenima ulica u kojima se u to vrijeme obavljala specifična djelatnost; Postolarska 
(Schoenmakersstraat), Pekarska (Bakkerstraat) i Mesarski trg (Varkensmarkt).</s>

<s>Roermond je bio jedna od prijestolnica Grofovije Gelre, o čemu svjedoči raskošna grofofska palača - Prinsenhof.</s><s>To je bio do 1543. kad je grofovija ustupljena Svetorimskom caru Karlu V.
Od 1559. je sjedište istoimene dijeceze (jedne od sedam u Nizozemskoj), koja se teritorijalno poklapa sa Provincijom Limburg.</s>

<s>Kao pretežno katolički ostao je pod vlašću Habsburgovaca i kad je Nizozemska postala nezavisna.</s><s>Okupirali su ga Francuzi u vrijeme Revolucionarnih i Napoleononskih ratova i Belgijanci od 1830. do 1839.</s>

<s>Tokom 19. vijeka izrastao u industrijski grad, u kom se proizvodilo svašta; od tekstila, kemikalija, papira, cigara do namještaja i električnih aparata.</s>

<s>Teško je oštećen u Drugom svjetskom ratu.</s>

<s>Znamenitosti</s>

<s>Od historijskih znamenitosti Roermond ima kasnoromaničku crkvu Munster (posvećena 1224., više puta restaurirana) i katedralu sv. Kristofora iz 1410.</s><s>Nedaleko od nje nalazi se redemptoristička kapelica sa svetištem Gospe od pijeska.</s>

<s>Također vrijedi pogledati gradsku vijećnicu (Stadhuis) iz 1700. godine i franjevačkaCrkva|crkvu]] - Minderbroederskerk.</s>

<s>Veliki trag ostavio je daleko najpoznatiji građanin Roermonda arhitekt Pierre Cypers; muzički paviljon na Munsterpleinu i Munsterkerk i Cuypershuis.</s>

<s>Privreda
Roermond je danas pretežno trgovačko- uslužni centar, ali još uvijek i grad papirne, prehrambene, elektro i kemijske industrije.</s>

<s>Od 21. vijeka Roermond se sve više okreće trgovini i uslugama, i ulaže u infrastrukturu (autoput A73 i autoput A52 do Düsseldorfa).</s>

<s>Izvori</s>

<s>Vanjske veze</s>

<s>Welcome to Roermond (službene stranice)</s>

<s>Gradovi u Nizozemskoj
Opštine u Nizozemskoj</s>

